

**Vlada Crne Gore**

**Ministarstvo unutrašnjih poslova**

**UVODNO IZLAGANJE**

**državnog sekretara Ministarstva unutrašnjih poslova**

**mr Dragana Pejanovića na radionici**

**„First Line“**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

*15. maj 2018.*

Poštovana ambasadorko, gospođo Devije,

Poštovani gospodine Kozmelj,

Poštovani gospodine Černigoj,

Uvaženi eksperti,

Drage kolege,

Dame i gospodo,

Zadovoljstvo mi je da vas pozdravim ispred Ministarstva unutrašnjih poslova Crne Gore i Nacionalnog međuresorskog operativnog tima za implementaciju Akcionog plana za sprovođenje Strategije nasilnog ekstremizma i zahvalim kolegama iz Republike Slovenije, rukovodiocu projekta First Line i rukovodiocu Inicijative Zapadnog Balkana za borbu protiv teorizma (WBCTi), kao i uvaženim ekspertima koji će u naredna dva dana predstaviti brojne dobre prakse i u razmjeni iskustava sa učesnicima, predložiti eventualna rješenja shodno nacionalnoj problematici.

Borba protiv nasilnog ekstremizma i radikalizacije koji mogu da vode i u terorizam, kroz višedimenzionalni pristup je jedna od strateških fokusnih područja Vlade Crne Gore, što je potvrđeno donošenjem i usvajanjem Nacionalne Strategije za suzbijanje nasilnog ekstremizma, kao i pratećeg Akcionog plana za implementaciju Strategije. Sa zadovoljstvom mogu konstatovati da je u Crnoj Gori uspješno formiran Nacionalni međuresorski radni tim za implementaciju Akcionog plana za sprovođenje Strategije za suzbijanje nasilnog ekstremizma kojeg čine predstavnici svih nadležnih državnih organa, organa uprave, nevladinih organizacija i civilnog sektora, čiji predstavnici učestvuju u radu ove radionice.

U svijetlu što boljeg razumijevanja nasilnog ekstremizma i svih njegovih pojavnih oblika, kompleksnih prijetnji koje isti predstavlja po bezbjednost cjelokupne društvene zajednice, kao i neophodnosti multiagencijskog i višedmenzionalnog pristupa u borbi protiv prijetnji i rizika koje nasilni ekstremizam i radikalizacija sa sobom nose, smatram da će i predstojeća radionica u okviru projekta „First Line“ („Prva Linija“) biti veoma koristan segment u budućem radu svih relevantnih institucija u Crnoj Gori, kada je u pitanju suzbijanje nasilnog ekstramizma, pogotovo sa preventivnog aspekta djelovanja.

Dame i gospodo,

Nasilni ekstremizam i radikalizacija koji vode u terorizam (VERLT) pojava je rasporostranjena širom Evrope i svijeta, pa kao takva ista nije zaobišla ni region Zapadnog Balkana. U odnosu na zemlje regiona Crna Gora je najmanje pogođena ovom pojavom, ali to

 nikako ne znači da se istoj ne pridaje potreban značaj, niti da se ne ulažu napori i preduzimaju aktivnosti na polju suzbijanja nasilnog ekstremizma. Naprotiv, Crna Gora u skladu sa najvećim svjetskim dogovorom za regionalnu bezbjednost iz Poglavlja VIII Povelje UN, Deklaracijom Savjeta 4/15, Planom djelovanja, odnosno Akcionom planu UN-a za prevenciju nasilnog ekstremizma i Rezolucijom 2250 Savjeta bezbjednosti UN iz 2015 godine, prioritetima EU i regionalnim prioritetima,kao i preporukama datim državama članicama OEBS-a i partnerima za saradnju, preduzima mjere u odnosu na sljedeće oblasti kada je u pitanju prevencija nasilnog ekstremizma:

I. Razmjena mišljenja o nacionalnim iskustvima i međunarodnoj saradnji u borbi protiv nasilnog ekstremizma i radikalizacije koja vodi u terorizam (VERLT)

II. Angažovanje i osnaživanje mladih u sprječavanju i borbi protiv nasilnog ekstremizma i radikalizacije koji vode ka terorizmu

III. Rehabilitacija, reintegracija i sprječavanje radikalizacije koja vodi ka terorizmu: razmjena dobrih praksi iz ove oblasti.

U odnosu na navedeno, cijeneći stručnost i znanje prisutnih eksperata iz Republike Slovenije, svim prisutnim želim uspješan rad tokom predstojeće radionice, te usvajanje novih zanja i uspješnu razmjenu dobrih praksi u oblasti suzbijanja nasilnog ekstremizma i radikalizacije.

Hvala na pažnji!